**คณะกรรมการความปลอดภัยการขนส่งแห่งชาติ** ( **NTSB** ) เป็น หน่วยงานสืบสวนอิสระของรัฐบาลสหรัฐฯ ที่รับผิดชอบในการสืบสวนอุบัติเหตุในการคมนาคมของพลเรือน NTSB มีหน้าที่สืบสวนและรายงาน อุบัติเหตุและเหตุการณ์ด้านการบิน อุบัติเหตุบนทางหลวง อุบัติเหตุทางเรือและทางทะเล เหตุการณ์ทางท่อ การพังของสะพาน และ อุบัติเหตุทางรถไฟ  นอกจากนี้ NTSB ยังมีหน้าที่รับผิดชอบในการสืบสวนกรณีการรั่วหลุดของวัตถุอันตรายที่เกิดขึ้นระหว่างการขนส่ง หน่วยงานดังกล่าวตั้งอยู่ในกรุงวอชิงตัน ดี.ซี. และมีสำนักงานระดับภูมิภาค 4 แห่งที่ เมืองแองเคอเรจ รัฐอลาสก้า, เดนเวอร์ รัฐโคโลราโด, แอชเบิร์น รัฐเวอร์จิเนีย และ ซีแอตเทิล รัฐวอชิงตัน  นอกจากนี้หน่วยงานยังดำเนินการศูนย์ฝึกอบรมระดับชาติที่สำนักงานสาขาแอชเบิร์น 

 สำนักงานใหญ่ NTSB

องค์กร
------

คณะกรรมการความปลอดภัยการขนส่งแห่งชาติ หมายถึงคณะกรรมการสืบสวนที่ประกอบไปด้วยสมาชิกจำนวน 5 คน ซึ่งสมาชิกจะได้รับการเสนอชื่อโดยประธานาธิบดีและได้รับการอนุมัติจากวุฒิสภา โดยมีวาระการดำรงตำแหน่ง 5 ปี   ทั้งนี้สมาชิกไม่เกินสามจากห้าคนสามารถมาจากพรรคการเมืองเดียวกัน สมาชิกหนึ่งในห้าจะได้รับการเสนอชื่อให้เป็นประธานโดยประธานาธิบดี และได้รับอนุมัติจากวุฒิสภาโดยมีวาระคราวละ 2 ปี และสมาชิกอีกคนหนึ่งถูกแต่งตั้งให้เป็นรองประธานและจะเป็นประธานรักษาการเมื่อตำแหน่งประธานว่างลง  คณะกรรมการนี้ได้รับอนุญาตจากสภาคองเกรสภายใต้บทที่ 11 หัวข้อ 49 ของ ประมวลกฎหมายสหรัฐอเมริกา เพื่อตรวจสอบอุบัติเหตุและเหตุการณ์การบินพลเรือน ทางหลวง ทางทะเล ท่อส่งน้ำมัน และทางรถไฟ  คณะกรรมการทั้งห้าคนนี้ได้รับอนุญาตให้จัดตั้งและจัดการสำนักงานย่อยแยกต่างหากสำหรับการสืบสวนทางหลวง ทางทะเล การบิน ทางรถไฟ ท่อส่ง และวัตถุอันตราย 

นับตั้งแต่ก่อตั้ง ภารกิจหลักของ NTSB คือ เพื่อระบุสาเหตุที่เป็นไปได้ของอุบัติเหตุและเหตุการณ์การขนส่ง และเพื่อกำหนดคำแนะนำด้านความปลอดภัยเพื่อเพิ่มความปลอดภัยในการขนส่ง (ในสหรัฐอเมริกา)  NTSB จะออกคำแนะนำด้านความปลอดภัยอย่างเป็นทางการให้กับหน่วยงานและสถาบันที่มีอำนาจในการดำเนินการตามคำแนะนำเหล่านั้นจากผลการสอบสวนภายในเขตอำนาจของตน NTSB ถือว่าคำแนะนำด้านความปลอดภัยเป็นเครื่องมือหลักในการป้องกันอุบัติเหตุการขนส่งพลเรือนในอนาคต อย่างไรก็ตาม NTSB ไม่มีอำนาจในการบังคับใช้คำแนะนำด้านความปลอดภัย 

### สมาชิกคณะกรรมการชุดปัจจุบัน

| ชื่อ | ตำแหน่ง | ได้รับการแต่งตั้งจาก | วันที่ดำรงตำแหน่ง | วันที่หมดวาระ |
| --- | --- | --- | --- | --- |
| เจนนิเฟอร์ โฮเมินดี | ประธานกรรมการ | โจ ไบเดน (ในฐานะประธาน)</br> โดนัลด์ ทรัมป์ (ในฐานะสมาชิก) | 000000002021-08-13-000013 สิงหาคม 2021 (ในฐานะประธาน) 000000002018-08-20-000020 สิงหาคม 2018 (ในฐานะสมาชิก) | 000000002024-12-31-000031 ธันวาคม 2024 |
| บรูซ แลนดส์เบิร์ก | รองประธานกรรมการ | โดนัลด์ ทรัมป์ | 000000002018-08-07-00007 สิงหาคม 2018 | 000000002022-12-31-000031 ธันวาคม 2022 |
| ไมเคิล เกรแฮม | กรรมการ | โดนัลด์ ทรัมป์ | 000000002020-01-03-00003 มกราคม 2020 | 000000002025-12-31-000031 ธันวาคม 2025 |
| โธมัส บี. แชปแมน | กรรมการ | โดนัลด์ ทรัมป์ | 000000002020-01-06-00006 มกราคม 2020 | 000000002023-12-31-000031 ธันวาคม 2023 |
| *ว่าง* | กรรมการ | — | — | 000000002026-12-31-000031 ธันวาคม 2026 |

ประธานาธิบดี โจ ไบเดน เสนอชื่อกรรมการในขณะนั้น เจนนิเฟอร์ โฮเมนดี ให้เข้าดำรงตำแหน่งประธานกรรมการคนต่อไปหลังการเกษียณอายุของ โรเบิร์ต ซัมวอลต์ ในปี ค.ศ. 2021  เธอสาบานตนเข้ารับตำแหน่งเมื่อวันที่ 13 สิงหาคม ค.ศ. 2021  เมื่อวันที่ 3 สิงหาคม ค.ศ. 2022 ประธานาธิบดี โจ ไบเดน เสนอชื่ออดีตนายกเทศมนตรีเมืองแจ็กสันวิลล์ อัลวิน บราวน์ ให้ดำรงตำแหน่งกรรมการโดยมีวาระสิ้นสุดในวันที่ 31 ธันวาคม ค.ศ. 2023 และเมื่อวันที่ 25 กรกฎาคม ค.ศ. 2023 ไบเดนเสนอชื่อ เจ. ท็อดด์ อินแมน แทนที่แลนดส์เบิร์ก สำหรับวาระที่จะสิ้นสุดในวันที่ 31 ธันวาคม พ.ศ. 2570

คำแนะนำด้านความปลอดภัย
----------------------

 การไต่สวนของ NTSB ในปี ค.ศ. 2013 เกี่ยวกับ ปัญหาแบตเตอรี่ของโบอิง 787 ดรีมไลเนอร์
NTSB ได้ออกคำแนะนำด้านความปลอดภัยมาแล้วมากกว่า 14,000 ข้อแนะนำตั้งแต่ก่อตั้ง โดย 73 เปอร์เซนต์ของข้อแนะนำได้รับการปฏิบัติทั้งหมดหรือบางส่วนจากหน่วยงานที่ได้รับคำแนะนำ

ตัวอย่างคำแนะนำการปรับปรุงความปลอดภัยที่เกิดขึ้นหรือได้รับแรงบันดาลใจจาก NTSB

ทางการบิน
เทคโนโลยีหลีกเลี่ยงการชนกันกลางอากาศ ระบบเตือนเข้าใกล้พื้นดิน ระบบตรวจจับและแจ้งเตือนลมเฉือนในอากาศ เครื่องตรวจจับควันในห้องน้ำ และ ถังน้ำมันเชื้อเพลิงเฉื่อย
ทางหลวง
กฎหมายใบอนุญาตขับขี่สำหรับผู้ขับขี่อายุน้อย กฎหมายว่าด้วยการดื่มสุราสำหรับเด็กอายุ 21 ปี เทคโนโลยีถุงลมนิรภัยอัจฉริยะ ไฟเบรกที่ติดตั้งตรงกลาง ใบอนุญาตขับขี่เชิงพาณิชย์ และมาตรฐานการผลิตรถโรงเรียนที่ปรับปรุงใหม่
ทางราง
การควบคุมรถไฟเชิงบวก ทางออกฉุกเฉินที่ดีขึ้นสำหรับรถรางโดยสาร และ ข้อต่อสองชั้น สำหรับรถรางวัตถุอันตราย
ทางทะเล
ความปลอดภัยในการเดินเรือเพื่อการพักผ่อนหย่อนใจ การป้องกันอัคคีภัยที่ดีขึ้นบนเรือสำราญ และอุปกรณ์ช่วยชีวิตบนเรือประมง
ท่อส่ง
การป้องกันความเสียหายจากการขุด การป้องกันการกัดกร่อนของท่อ และวาล์วปิดระยะไกล
ในหลายรูปแบบการคมนาคม
การตรวจแอลกอฮอล์และสารเสพติดในทุกรูปแบบการเดินทาง

ดูเพิ่มเติม
-----------

* สำนักงานสอบสวนกลาง
* คณะกรรมการสอบสวนความปลอดภัยและอันตรายจากสารเคมีของสหรัฐอเมริกา

* 

1. ↑  "We Are All Safer: Lessons Learned and Lives Saved 1975–2005. 3rd ed. Safety Report NTSB/SR-05/01" (PDF). National Transportation Safety Board. เก็บ (PDF)จากแหล่งเดิมเมื่อ March 5, 2016. สืบค้นเมื่อ December 18, 2015.
2. ↑  "NTSB Media Brief - Alaska Airlines Flight 1282 (Jan 8) livestream". National Transportation Safety Board. สืบค้นเมื่อ January 10, 2024.
3. ↑  ประมวลกฎหมายสหรัฐอเมริกา ลักษณะ 49 มาตรา 1131
4. ↑  Office of the Chief Records Officer (December 19, 2014). "Records Management Oversight Inspection Report 2014" (PDF). National Archives and Records Administration. เก็บ (PDF)จากแหล่งเดิมเมื่อ March 15, 2015. สืบค้นเมื่อ December 20, 2015.
5. ↑  "NTSB Training Center". National Transportation Safety Board. เก็บจากแหล่งเดิมเมื่อ December 22, 2015. สืบค้นเมื่อ December 20, 2015.
6. ↑  Fielding, Eric; Lo, Andrew W.; Yang, Jian Helen (2011). "The National Transportation Safety Board: A Model for Systemic Risk Management". *Journal of Investment Risk Management*. First Quarter. doi:10.2139/ssrn.1695781.
7. 1 2 3 4  ประมวลกฎหมายสหรัฐอเมริกา ลักษณะ 49 มาตรา 1111
8. ↑  ประมวลกฎหมายสหรัฐอเมริกา ลักษณะ 49 มาตรา 1101–1155
9. 1 2 3  "Annual Report to Congress 2014" (PDF). National Transportation Safety Board. เก็บ (PDF)จากแหล่งเดิมเมื่อ September 5, 2015. สืบค้นเมื่อ December 18, 2015.
10. ↑  "NTSB Chairman Robert Sumwalt Retires" (ภาษาอังกฤษ). June 8, 2021. เก็บจากแหล่งเดิมเมื่อ July 1, 2021. สืบค้นเมื่อ July 1, 2021.
11. ↑  "NTSB Chairman Robert Sumwalt to Step Down at End of June, Source Says". *Transport Topics*. May 18, 2021. เก็บจากแหล่งเดิมเมื่อ May 18, 2021. สืบค้นเมื่อ May 18, 2021.
12. ↑  "Jennifer Homendy Sworn In as Chair of NTSB". *www.ntsb.gov*. เก็บจากแหล่งเดิมเมื่อ August 17, 2021. สืบค้นเมื่อ August 17, 2021.
13. ↑  "President Biden Announces Key Nominees". August 3, 2022. เก็บจากแหล่งเดิมเมื่อ August 3, 2022. สืบค้นเมื่อ August 3, 2022.
14. ↑  "President Biden Announces Key Nominees". July 25, 2023. เก็บจากแหล่งเดิมเมื่อ July 26, 2023. สืบค้นเมื่อ July 26, 2023.